stanford-oval/wikipedia huggingface dataset:
Shinichi Mochizuki

Shinichi Mochizuki (jap. 望月新一, Mochizuki Shin’ichi; s. 29. maaliskuuta 1969 Tokio, Japani) on japanilainen matemaatikko. Hän työskentelee Kioton yliopistossa.
Mochizuki suoritti tohtorin tutkinnon Princetonin yliopistossa kesäkuussa 1992. Hän on työskennellyt Kioton yliopiston RIMS-tutkimuslaitoksen professorina helmikuusta 2002 lähtien. Sitä ennen hän toimi laitoksen apulaisprofessorina, johon virkaan hänet nimitettiin elokuussa 1996. Uransa aikana Mochizuki on selvittänyt erittäin vaikeita matemaattisia ongelmia. Omilla kotisivuillaan hän käyttää itsestään nimitystä ”inter-universaali geometrikko”.
Elokuussa 2012 Mochizuki julkaisi abc-konjektuuria käsittelevän 500-sivuisen työn, joka hänen mukaansa todistaa konjektuurin. Todistuksen hyväksymisen tai hylkäämisen arvioidaan kuitenkin olevan hyvin pitkäkestoinen prosessi, sillä Mochizuki käytti työssään kokonaan uusia matemaattisia käsitteitä ja menetelmiä. Hän lähestyi ongelmaa elliptisiä käyriä koskevan teorian kautta.
Aiheesta muualla

Shinichi Mochizukin kotisivut (japaniksi)
Shinichi Mochizukin kotisivut (englanniksi)
SEG

SEG eli Searl Effect Generator on tyypiltään magneettinen ylijännitelaite, jonka keksi englantilainen John Searl (s. 4. toukokuuta 1932) noin vuonna 1949. Magneettisia ylijännitelaitteita pidetään yleisesti pseudotieteenä.
Tausta

Ollessaan lapsi, John Searl on kertonut nähneensä unia geometrisista kuvioista ja numeroista. Hän ei pitkään aikaan tiennyt miten hänen olisi pitänyt suhtautua uniinsa, mutta jossain vaiheessa alkoi kokea tarvetta rakentaa unissaan näkemänsä laite. [lähde? ]
Searlin generaattori > Rakenne

SEG on kolmen magneettisen renkaan ja niihin kuhunkin kuuluvien vastamagneettien sarja. Ne asetetaan litteään muodostelmaan toisensa ympärille. Renkaat vaikuttavat vastamagneetteihin samaan aikaan sekä vetäen niitä puoleensa että työntäen niitä luotaan pois, minkä seurauksena vastamagneetit leijuvat samalla korkeudella itseään lähimpänä olevaan renkaaseen nähden. Tämä ilmiö pätee sekä kaikkiin kolmeen että yhteen renkaaseen.
Toinen rengas asetetaan ensimmäisen ja pienemmän renkaan ympärille. Ensimmäiseen renkaaseen kuuluu 12 vastamagneettia. Toisen renkaan vastamagneetit vetäytyvät ulospäin sisemmästä renkaasta ja kohti itseään lähempänä olevaa toista rengasta. Ne pyörivät lähellä ensimmäisen renkaan vastamagneetteja. Komponenttien järjestys on siis rengas - vastamagneetti - vastamagneetti - rengas. Toiseen renkaaseen kuuluu useampi vastamagneetti kuin ensimmäiseen, koska sen läpimitta on isompi.
Searlin mukaan toinen rengas saisi aikaan, että ensimmäisen renkaan vastamagneetit pyörisivät loputtomasti alussa annetun energian turvin. Tämä oletettavasti johtuu eri komponenttien magneettisten voimien yhteisvaikutuksesta ja se liittyy elektronien vapautumiseen magneettisesta metallista.
Kolmas rengas asetetaan yhtäläisesti isompana renkaana kakkosrenkaan ulkopuolelle, ja sen vastamagneetit tulevat olettavasti kolmannen renkaan sisäpuolelle, jolloin ne ovat toisen ja kolmannen renkaan välissä. Kolmannen renkaan tarkoitus on lisätä kahden sisemmän renkaan sisältämää energiaa.
J. Searl ei ole onnistunut saamaan laitettaan toimintakuntoon uudelleen.
Searlin generaattori > Sähköistäminen

Kun yhteen renkaaseen syötetään jännitettä ja sen vastamagneeteille annetaan liike-energiaa vaikka sormella, ne kiihtyvät volttimäärän mukaiseen vakionopeuteen ja pysyvät siinä kunnes sähkövirtaa vähennetään. Pyörimisnopeus on esimerkiksi seitsemällä voltilla 100 kierrosta minuutissa. John Searlin johtama tutkimusryhmä on osoittanut tämän pitävän paikkaansa huhtikuussa 2007 ja he ovat kuvanneet sen YouTubeen. [lähde? ]
Alkuperäisissä laitteissa renkaisiin ei syötetä sähköä, vaan riittävä pyörimisnopeus aikaansaa efektit, joka tuotetaan jollain ulkoisella energialla. Mm. Godin ja Roshinin  laitteessa sähkön syöttö ei tuottanut parempaa tulosta. Kun riittävä pyörimisnopeus saavutetaan, laite jää pyörimään itsestään.
Searlin generaattori > Ylijännite

Jännitettä lisäämällä pyörimisnopeus kiihtyy ja komponenttien lämpötila laskee voimakkaasti. Searlin kertoman ja hänen oletettujen kokeidensa perusteella 1940-luvulla tietyn jännitetason saavutettuaan kolmen renkaan ja niiden vastamagneettien muodostama generaattori synnyttää painovoiman vastaisen nosteen poispäin Maasta, ja jää pyörimään itsestään ilman ulkopuolista selitettävää voimanlähdettä.
SEGin väitetään kiihtyvän eksponentiaalisesti sille alussa annettuun voimaan nähden ja synnyttävän enemmän energiaa kuin se vaatii. John Searl ja hänen tutkimusryhmänsä onkin maininnut yhdeksi motiivikseen luoda keino vähentää kasvihuonekaasujen päästöjä.
Todisteet

John Searlin tutkimusryhmä on rakentanut yhden renkaan version viimeksi huhtikuussa 2007. He ovat videoissaan osoittaneet myös, että vastamagneetit leijuvat vapaasti renkaan pinnalla ja pysähtyvät Newtonin lakien mukaisesti käytettyään niihin syötetyn energian. He ovat myös osoittaneet sähkövirran vaikutukset yhteen renkaaseen ja sen 12 vastamagneettiin.
Venäläiset Rochin ja Godin rakensivat koelaitteen, jonka totesivat toimivan. He hakivat sille myös patentin. Godinin ja Roshinin kokeessa, joka tehtiin venäläisessä yliopistossa, huonetila jäähtyi 7 astetta.
Aiheesta muualla

Searlsolution.com  (englanniksi)
Searleffect.com  (englanniksi)
Swallowcommand.com  (englanniksi)
American antigravity – The Searl Effect (englanniksi)
M. Pitkänen: About Strange Effects Related to Rotating Magnetic Systems (pdf) Dept. of Physics, University of Helsinki. (englanti)
http://www.rexresearch.com/roschin/rg1.htm
http://www.integrityresearchinstitute.org/pdf/Pitkanen.pdf
http://www.saunalahti.fi/lvihalli/muut%20sivut/SEG%20sivu.html (Arkistoitu – Internet Archive)
Siirtolapuutarhamuseo

Siirtolapuutarhamuseo voi viitata seuraaviin kohteisiin:
Tampereen siirtolapuutarhamuseo, museo Tampereen Niihamassa, Niihaman ryhmäpuutarhassa
Vallilan siirtolapuutarhamuseo, museo Helsingin Vallilassa, Vallilan siirtolapuutarhassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Siirtolapuutarhamuseo”, voi hakea sivunnimihaulla, laajalla sivunnimihaulla tai tekstihaulla.
Seabiscuit – amerikkalainen legenda

| Seabiscuit – amerikkalainen legenda> Seabiscuit |
| --- | --- |

Ohjaaja:  Gary Ross
Käsikirjoittaja:   Gary Ross  Bruce Joel Rubin 
Perustuu:  Laura Hillenbrandin romaaniin
Tuottaja:   Gary Ross  Kathleen Kennedy  Frank Marshall  Jane Sindell  Tobey Maguire 
Säveltäjä:  Randy Newman
Kuvaaja:  John Schwartzman
Leikkaaja:  William Goldenberg
Tuotantosuunnittelija:  Jeannine Oppewall
Pääosat:   Tobey Maguire  Jeff Bridges  Chris Cooper  William H. Macy  Elizabeth Banks 
Valmistustiedot
Valmistusmaa:  Yhdysvallat
Tuotantoyhtiö:  Spyglass Media Group The Kennedy/Marshall Company
Levittäjä:  Universal Studios Netflix
Ensi-ilta:  22. heinäkuuta 2003
Kesto:  143 minuuttia
Alkuperäiskieli:  englanti
Budjetti:  87 000 000 dollaria
Tuotto:  148 336 445 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Seabiscuit – amerikkalainen legenda (Seabiscuit) on vuonna 2003 ensi-iltansa saanut Gary Rossin käsikirjoittama ja ohjaama elokuva, joka perustuu Laura Hillenbrandin kirjaan 1930–1940-lukujen tunnetusta Seabiscuit-nimisestä kilpahevosesta.
Elokuva oli ehdolla seitsemän Oscar-palkinnon saajaksi, muun muassa vuoden parhaaksi elokuvaksi.
American Film Institute valitsi sen vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Say

Say voi tarkoittaa ainakin seuraavia asioita:
SAY, Suomen asutuksen yleisluettelo
SAY, Sibelius-Akatemian ylioppilaskunta
Say, kaupunki Nigerissä
Say, Nigerin departementti
Say, sukunimenä:
Fazıl Say (s. 1970), turkkilainen säveltäjä ja pianisti
Jean-Baptiste Say (1767–1832), ranskalainen taloustieteilijä
Thomas Say (1787–1834), yhdysvaltalainen luonnontieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Say”, voi hakea sivunnimihaulla, laajalla sivunnimihaulla tai tekstihaulla.
Siirtomaasota

Rorke's Driftin puolustus. Alphonse de Neuvillen zulu-sodan taistelua kuvaava maalaus vuodelta 1880.
Siirtomaasota on siirtomaavallan alaisen siirtomaan alueella käyty sota, jota siirtomaavalta käy joko siirtomaan alkuperäisväestöä, sitä asuttavia kolonialisteja tai toista, kyseistä aluetta havittelevaa kilpailevaa valtiota vastaan. Termiä käytetään yleensä kuvaamaan länsimaiden, lähinnä eurooppalaisten siirtomaavaltojen käymiä sotia Afrikassa, Aasiassa ja Amerikassa.
Vaikka siirtomaasodat päättyivät lähes aina länsimaiden voittoon, saattoivat paikalliset asukkaat joskus aiheuttaa merkittäviä tappioita siirtomaavalloille. Tällaisista tunnetuimpia on Yhdysvaltain vapaussota 1775–1783, jossa Pohjois-Amerikan brittiläiset siirtokunnat itsenäistyivät brittiläisestä imperiumista. 1800-luvun lopun Italian–Etiopian sodan aikana käydyssä Adowan taistelussa etiopialaiset onnistuivat voittamaan italialaiset ja maa välttyi näin joutumasta siirtomaaksi. Vaikka zulu-sota päättyikin alkuperäiskansan tappioon, zulut voittivat heidät aliarvioineen Britannian armeijan Isandlwanan taistelussa 1879.
1900-luvun jälkipuolen dekolonisaation yhteydessä käytiin siirtomaasotia, jotka yleensä päättyivät siirtomaan itsenäistymiseen.
Wikimedia Commonsissa on kuvia tai muita tiedostoja aiheesta .
Käännös suomeksi
Sascha Hupmann

| Sascha Hupmann> Henkilötiedot |
| --- | --- |
Koko nimi:  Sascha Dirk Hupmann
Syntynyt: 21. huhtikuuta 1970 München, Saksa
Kuollut: 12. huhtikuuta 2020 (49 vuotta) Evansville, Indiana, Yhdysvallat
Kansalaisuus:   Saksa
Koripalloilija
Pelipaikka:  Sentteri
Pituus:  216 cm
Yliopistojoukkueet
1989–1993:  Evansvillen yliopisto
Maajoukkueet
1993–2001:   Saksa
Ottelut (pisteet):  67
Aiheesta muualla
FIBA
Sascha Dirk Hupmann (21. huhtikuuta 1970 München – 12. huhtikuuta 2020 Evansville, Indiana, Yhdysvallat) oli saksalainen koripalloilija, pelipaikaltaan sentteri. Hän pelasi urallaan muun muassa Saksan ja Kreikan pääsarjoissa voittaen kummankin maan mestaruuksia. Hupmann pelasi myös Saksan miesten maajoukkueessa kuuluen muun muassa turnauskokoonpanoihin vuoden 1994 MM-kilpailuissa ja vuoden 1997 EM-kilpailuissa.
Elämä ja ura

Hupmann pelasi vuosina 1989–1993 Yhdysvalloissa yliopistokoripalloa Evansvillen joukkueessa. Tämän jälkeen hän pelasi ammattilaisena Saksan ja Kreikan pääsarjoissa. Hupmann voitti Saksan mestaruuden Leverkusenissa vuosina 1995 ja 1996 sekä Alba Berlinissä vuonna 1997 sekä Saksan cup-mestaruuden Leverkusenissa vuonna 1995 ja Alba Berlinissä vuonna 1997. Panathinaikosissa hän voitti Kreikan mestaruuden vuosina 1998 ja 1999.
Saksan miesten maajoukkueessa Hupmann pelasi vuosien 1993–2001 välillä 67 maaottelua. Hän kuului maajoukkueen turnauskokoonpanoihin Yhdysvaltain MM-kilpailuissa 1994 ja Espanjan EM-kilpailuissa 1997. Hupmann asui perheineen ja työskenteli Evansvillessä, jossa hän kuoli ataksiaan 49-vuotiaana 12. huhtikuuta 2020.
Aiheesta muualla

Profiili eurobasket.com (englanniksi)
Sidney Blackmer

Sidney Blackmer
Sidney Blackmer (13. heinäkuuta 1895 – 6. lokakuuta 1973) oli yhdysvaltalainen näyttelijä. Hän syntyi Salisburyssä, Pohjois-Carolinassa, ja kuoli syöpään New Yorkissa 78-vuotiaana.
Pian Broadway-debyytin jälkeen Blackmerin uran katkaisi palvelu toisessa maailmansodassa. Hänelle myönnettiin vuonna 1950 Tony-palkinto.
Blackmer esiintyi muiden muassa elokuvissa Skandaalihäät (1956) ja Rosemaryn painajainen (1968).
Hänellä on tähti Hollywoodin Walk of Famella.
Aiheesta muualla

Sidney Blackmer Internet Movie Databasessa. (englanniksi)
Sidney Govou

| 0 | 1 | 2 |
| --- | --- | --- |

Henkilötiedot
Koko nimi: Sidney Rodrigue Noukpo Govou
Syntymäaika: 27. heinäkuuta 1979 (ikä 45)
Syntymäpaikka: Le Puy-en-Velay, Haute-Loire, Ranska
Pelipaikka: oikea laitalinkki
Pituus: 177 cm
Lempinimi: Sid, La Gov
Seura
Seura:  Evian TGFC
Pelinumero: 8
Junioriseurat
1996–1999:  Lyon
Seurat
| Vuodet | Seura | O (M) |
| 1999–2010 2010–2011 2011– |  Lyon  Panathinaikos FC  Evian TGFC | 294 (49) 18 (1) 7 (0) |
Maajoukkue
| 2002– |  Ranska | 49 (10) |
 Seurajoukkueuran tilastot kattavat vain kansalliset sarjat, päivitetty 26. marraskuuta 2011.  Maajoukkueuran tilastot päivitetty 14. syyskuuta 2008.
Sidney Govou (s. 27. heinäkuuta 1979) on ranskalainen jalkapalloilija, pelipaikaltaan hyökkääjä. Hänellä on myös beniniläisiä sukujuuria. Hän edustaa Ranskan pääsarjassa pelaavaa Eviania.
Ura

Vuodesta 1999 Olympique Lyonnais'ta edustanut ranskalaishyökkääjä oli menestyksekkään joukkueen kanssa voittamassa seitsemää Ranskan mestaruutta, neljää Ranskan supercupia ja kerran liigacupin sekä cupin mestaruutta. Debyyttinsä Lyonissa Govou teki 15. tammikuuta 2000 ottelussa Auxerrea vastaan.
Kesällä 2010 Govou jätti Lyonin 11 vuoden jälkeen siirtyen kolmivuotisella sopimuksella Kreikan Superliigan puolustavan mestarin Panathinaikosin paitaan.
Ranskan maajoukkuetta Govou on edustanut 49 kertaa ja on tehnyt 10 maalia. Debyyttinsä maajoukkueessa hän teki 21. elokuuta 2002 1–1-tasapeliin päättyneessä ottelussa Tunisiaa vastaan. Govou'ta ei alun perin valittu Ranskan joukkueeseen vuoden 2006 MM-kisoihin, mutta hyökkääjä Djibril Cissén loukkaannuttua muutama päivä ennen kisoja, valmentaja Raymond Domenech nosti Govoun MM-joukkueeseen.
Vuoden 2008 Euroopan-mestaruuskisojen karsinnoissa Govou teki kaksi maalia hallitsevaa maailmanmestaria Italiaa vastaan, ja Ranska voitti 3–1. Hän oli mukana myös Ranskan joukkueessa MM-kisoissa 2010, jotka päättyivät katastrofaalisesti alkulohkon jumbosijaan ja joukkueen sisäisiin riitoihin.
Sidney Gilliat

| Sidney Gilliat> Henkilötiedot |
| --- | --- |
Syntynyt: 15. helmikuuta 1908 Edgeley, Stockport, Cheshire, Yhdistynyt kuningaskunta
Kuollut: 31. toukokuuta 1994 (86 vuotta) Wiltshire, Englanti, Yhdistynyt kuningaskunta
Ammatti:  käsikirjoittaja, ohjaaja, tuottaja
Puoliso:  Beryl Gilliat
Ohjaaja
Aktiivisena:  1929–1972
Aiheesta muualla
IMDb 
Elonet
Sidney Gilliat (15. helmikuuta 1908 Stockport, Yhdistynyt kuningaskunta – 31. toukokuuta 1994 Wiltshire, Yhdistynyt kuningaskunta) oli brittiläinen elokuvakäsikirjoittaja, -ohjaaja ja tuottaja.
Gilliat tunnetaan parhaiten yhteistyöstään Frank Launderin kanssa. He aloittivat yhdessä käsikirjoittajina (muun muassa Nainen katoaa (1938) ja Yöpikajuna (1940)). Sota-avioliitto (1943) oli heidän ensimmäinen ohjaustyönsä. Gilliat ja Launder perustivat 1945 Individual Pictures -tuotantoyhtiön, jolle Gilliat ohjasi lähinnä komedioita ja Launder jännityselokuvia.
Valikoitu filmografia

| Vuosi | Alkuperäinen nimi | Suomenkielinen nimi | Gilliatin tehtävä | Launderin tehtävä |
| --- | --- | --- | --- | --- |
| 1934 | Chu Chin Chow | Chu Chin Chow: idän laulu | käsikirjoittaja | - |
| 1936 | The Man Who Changed His Mind |  | käsikirjoittaja | - |
| 1938 | A Yank at Oxford | Rakastunut ylioppilas | tarina | - |
| 1938 | The Lady Vanishes | Nainen katoaa | käsikirjoittaja | käsikirjoittaja |
| 1938 | Ask a Policeman |  | tarina | - |
| 1939 | Jamaica Inn | Jamaica Innin rannikkorosvot | käsikirjoittaja | - |
| 1940 | Night Train to Munich | Yöpikajuna | käsikirjoittaja | käsikirjoittaja |
| 1942 | The Young Mr Pitt |  | käsikirjoittaja | käsikirjoittaja |
| 1943 | Millions Like Us | Sota-avioliitto | käsikirjoittaja, ohjaaja | käsikirjoittaja, ohjaaja |
| 1944 | Waterloo Road | Lähimmäisen vaimo | käsikirjoittaja, ohjaaja | - |
| 1944 | Two Thousand Women | 2000 naista | käsikirjoittaja | käsikirjoittaja, ohjaaja |
| 1945 | The Rake's Progress | Hurjastelija | käsikirjoittaja, ohjaaja, tuottaja | käsikirjoittaja |
| 1946 | I See a Dark Stranger | Man-saaren arvoitus | käsikirjoittaja, tuottaja | käsikirjoittaja, ohjaaja, tuottaja |
| 1946 | Green for Danger | Vihreä vaara | käsikirjoittaja, ohjaaja, tuottaja | tuottaja |
| 1947 | Captain Boycott | Kapteeni Boycott | tuottaja | käsikirjoittaja, ohjaaja, tuottaja |
| 1948 | London Belongs to Me |  | ohjaaja, tuottaja | - |
| 1948 | The Blue Lagoon | Sininen laguuni | tuottaja | käsikirjoittaja, ohjaaja, tuottaja |
| 1950 | State Secret | Valtiosalaisuus | ohjaaja | tuottaja |
| 1950 | The Happiest Days of Your Life |  | tuottaja | käsikirjoittaja, ohjaaja, tuottaja |
| 1951 | Lady Godiva Rides Again | Meidän kaunotarten kesken | tuottaja | käsikirjoittaja, ohjaaja, tuottaja |
| 1953 | The Story of Gilbert and Sullivan |  | käsikirjoittaja, ohjaaja | tuottaja |
| 1954 | The Belles of St Trinian's | Kauhukakarat | tuottaja, käsikirjoittaja | käsikirjoittaja, ohjaaja, tuottaja |
| 1954 | The Constant Husband | Naiset ja ikuinen aviomies | käsikirjoittaja, ohjaaja, tuottaja | tuottaja |
| 1955 | Geordie |  | tuottaja, käsikirjoittaja | käsikirjoittaja, ohjaaja, tuottaja |
| 1956 | The Green Man | Majatalon salaisuus | tuottaja, käsikirjoittaja | käsikirjoittaja, tuottaja |
| 1957 | Blue Murder at St Trinian's | Kauhukakarat tappotuulella | käsikirjoittaja, tuottaja | käsikirjoittaja, ohjaaja, tuottaja |
| 1957 | The Smallest Show on Earth | Pennitön perintö | tuottaja | tuottaja |
| 1957 | Fortune Is a Woman | Murhapoltto? | käsikirjoittaja, ohjaaja | käsikirjoittaja, tuottaja |
| 1959 | The Bridal Path |  | tuottaja | käsikirjoittaja, ohjaaja, tuottaja |
| 1959 | Left Right and Center |  | käsikirjoittaja, ohjaaja | käsikirjoittaja, tuottaja |
| 1960 | The Pure Hell of St Trinian's |  | käsikirjoittaja, tuottaja | käsikirjoittaja, ohjaaja, tuottaja |
| 1962 | Only Two Can Play | Leikki kahdelle | ohjaaja, tuottaja | - |
| 1966 | The Great St Trinian's Train Robbery |  | tarina, ohjaaja | käsikirjoittaja, ohjaaja |
| 1972 | Endless Night | Hyytävä yö | käsikirjoittaja, ohjaaja, tuottaja | - |
Saxån

| Saxån |
| --- | --- |

Maanosa:  Eurooppa
Maat:  Ruotsi
Läänit:  Skåne
Maakunnat:  Skåne
Kunnat:  Svalöv, Eslöv, Landskrona
Vesistöalue ja valuma-alueen tietoja
Päävesistöalue:  Saxånin vesistö
Pinta-ala:  359,9 km²  
Pääuoman pituus:  47 km 
Pääuoman osuudet:  Saxån ←Vallabäcken
Joen uoman kohteita
Alkulähde:  Trolleholm, Svalöv 
 :  55.9024°N, 13.2481°E
Laskupaikka:  Häljarp, Landskrona
 :  55.8545°N, 12.88591°E
Sivu-uomat:  Q10434951, Q130376261
Mittaustietoja
Lähdekorkeus:  69 m  mpy.
Laskukorkeus:  0 m
Korkeusero:  69 m
Pituus:  40 km  
Kaltevuus:  1,73 m/km
Keskiylivirtaama:  23,7 m³/s (MHQ) 
Keskivirtaama:  3,43 m³/s (MQ) 
Keskialivirtaama:  0,21 m³/s (MNQ) 
Muuta
Saxån on Ruotsissa Skånen läänissä virtaava noin 40 kilometriä pitkä joki, joka kuuluu Saxånin vesistössä sen pääuomaan. Joen valuma-alueen pinta-ala on 360 neliökilometriä ja se laskee Itämeren Juutinraumaan Landskronan kunnassa.
Pääuomaan on lisätty 6–7 kilometriä pitkä Vallabäcken, joka on pelto-ojien johto-oja. Se yhtyy Trolleholmissa Saxånin latvauomaan ja pidentää näin osuudellaan pääuonaa. Vallabäckenin alkupää sijaitsee 119 metriä mpy., joka on 50 metriä korkeammalla kuin nimikkojoen pää.
Käännös suomeksi
Sean Dooley

| Sean Dooley> Henkilötiedot |
| --- | --- |
Syntynyt: 16. tammikuuta 1985 (ikä 39) Nelson, Brittiläinen Kolumbia
Kansalaisuus:   Kanada  Irlanti
Jääkiekkoilija
Pelipaikka:  laitahyökkääjä
Maila:  vasen
Pituus:  180 cm
Paino:  89 kg
Seurat:  Nelson Leafs (KIJHL) Dundalk Bulls (IIHL)
Sean Dooley (s. 16. tammikuuta 1985 Nelson, Brittiläinen Kolumbia, Kanada) on uransa päättänyt kanadalais-irlantilainen jääkiekkoilija.
Dooley pelasi juniorikiekkoa Kanadassa Kootenay International Junior Hockey Leaguessa kotikaupunkinsa Nelson Leafs joukkueessa vuosina 2000-2004. Kaudeelle 2007-2008 hän siirtyi pelaamaan Irlantiin Dundalk Bullsin joukkueeseen. Siellä hän teki 11 ottelussa 39 tehopistettä.
Dooley edusti Irlantia Divisioona kolmen MM-turnauksessa 2010 ja 2013 sekä Divisioona kahden turnauksessa 2011.
Sasaram

| Sasaram Sahsaram |
| --- | --- |
 Sasaram
 Koordinaatit: 24°57′0″N, 84°1′48″E 
Valtio:   Intia
Osavaltio:  Bihar
Piirikunta:  Rohtas
Väkiluku (2011):  147 408
Infobox OKVirheellinen NIMI-arvo: 
Sasaram tai Sahsaram on kaupunki Intian Biharin osavaltiossa. Se tunnetaan etenkin Delhin sulttaani Šer Šah Surin mausoleumista. Vuonna 2011 sen asukasluku oli 147 408.
Maantiede

Sasaram sijaitsee Intia Biharin osavaltion lounaisosassa Rohtasin piirikunnassa. Noin 16 kilometriä kaupungista itään sijaitsee Dehri.
Historia

Legendan mukaan Sasaramin nimi on johdettu hindulaisen mytologian eräästä asurasta. Kaupungin itäpuolella Kaimurvuorilla on vanha buddhalainen luola, jolla on Ašokan piirtokirjoitus.
Sasaram tunnetaan etenkin Delhin sulttaani Šer Šah Suri hautapaikkana. Alkujaan se kuului Šer Šahin iqta-maihin. Šer Šahin hautapaikaksi rakennettiin suuri mausoleumi suuren tekojärven vieressä. Punaisesta hiekkakivestä rakennettu mausoleumi edustaa afgaanityyliä. Šer Šahin ohella Sasaramiin haudattiin myös hänen isänsä Hasan Sur ja hänen poikansa Salim Šah. Pojan mausoleumin rakennustyöt jäivät aikanaan kesken.
Nykyisin Sasaram on tärkeä rautateiden ja maantieden risteys.
Väestö

Sasaramin asukasluku oli Intian vuoden 2011 väestönlaskennan mukaan 147 408. Heistä hinduja oli 72,79 % ja muslimeja 25,58 %. Lukutaitoisuus oli 80,26 %.
Šer Šah Surin mausoleumi.
Paikallinen rautatieasema.
Shun’ichi Ikenoue

| Henkilötiedot |
| --- | --- | --- |
Koko nimi: Shun’ichi Ikenoue
Syntymäaika: 16. helmikuuta 1967 (ikä 57)
Syntymäpaikka: Gunma, Japani
Kansalaisuus:  Japani
Pelipaikka: Keskikenttäpelaaja
Pituus: 170 cm
Seurat
| Vuodet | Seura | O (M) |
| 1989–1990 1990–1993 1994–1995 | Matsushita Electric Yokohama Flügels Tosu Futures | 14 (2) 33 () 25 (2) |
 Seurajoukkueuran tilastot kattavat vain kansalliset sarjat.
Shun’ichi Ikenoue (jap. 池ノ上 俊一, Ikenoue Shun’ichi; s. 16. helmikuuta 1967 Gunma) on japanilainen entinen jalkapalloilija.
Jalkapallomaajoukkue

Ikenoue kuului Japanin joukkueeseen myös AM-kilpailuissa 1988.
San Andreasin siirros

San Andreasin siirrosvyöhyke Kalifornian rannikolla ja laattojen suhteelliset liikesuunnat
San Andreasin siirros on Yhdysvaltain Kaliforniassa sijaitseva siirrosvyöhyke. Kyseessä ei ole yksi siirros, vaan useiden satojen melko lailla samansuuntaisten siirrosten muodostama kokonaisuus. Siirros on muodostunut Pohjois-Amerikan laatan ja Tyynenmeren laatan rajalle laattojen liikkuessa eri nopeuksilla luoteeseen. Siirroksen liike on viimeisen kolmen miljoonan vuoden aika ollut keskimäärin 56 mm vuodessa. Siirroksen pituus on 1 287 km. San Andreasin siirroksen alueella esiintyy paljon maanjäristyksiä. Peräti 80 % kaikista maailman maanjäristyksistä esiintyy siirroksen alueella. Siirroksen pohjoisen osan löysi Kalifornian yliopiston professori A.C. Lawson vuonna 1895. Lawsonin muistiinpanoista vuosilta 1895 ja 1908 käy ilmi, että San Adreaksen siirros saa nimensä läheisen San Andreaksen laakson mukaan, eikä siirroksen synnyttämään laaksoon syntyneen San Andreasin järven mukaan kuten monesti luullaan. Vuoden 1906 maanjäristyksen jälkeen A.C. Lawson päätteli siiroksen jatkuvan koko Kalifornian läpi.
San Francisco ja Los Angeles sijaitsevat San Andreasin siirrosvyöhykkeellä. Siirroksen nykyisen vuotuisen liikkeen seurauksena kaupungit ovat vierekkäin noin 15 miljoonan vuoden kuluttua.
Muodostuminen

Siirros alkoi muodostumaan 30 miljoonaa vuotta sitten kenotsooisen aikakauden puolivälissä. Siihen aikaan Tyynenmeren laatan ja Farallonin laatan (nykyään enimmäkseen rippeinä Juan de Fucan-, Riveran-, Kookossaaren- ja Nazcan laattoina) välinen leviäminen oli alkanut saavuttaa Amerikan rannikolla olevan alityöntö vyöhykkeen. Koska Tyynenmeren laatan ja Pohjois-Amerikan laatan välinen suhteellinen liike oli poikkeavaa verrattuna Farallonin ja Pohjois-Amerikan laattjoen väliseen suhteelliseen liikkeeseen, tämän seurauksena alkoi syntyä uudenlaista rajaa laattojen reunalle. Saman voiman uskotaan synnyttäneen Kalifornian niemimaan.
San Andreasin siirroken eteläisen osion tärkein osa on ollut olemassa vasta noin viisi miljoonaa vuotta.